b"\n_START_ARTICLE_\nMadre amad\xc3\xadsima\n_START_SECTION_\nArgument\n_START_PARAGRAPH_\nMentre vesteix i adorna una imatge de la verge per a la process\xc3\xb3 de setmana santa Alfredo, un andal\xc3\xbas madur i homosexual, es confessa amb ella i li conta la seua vida. Li parla de la seua infantesa marcada per un pare agressiu i absent que maltractava a la seua mare i de l'especial relaci\xc3\xb3 que sempre ha tingut amb ella. Li conta un episodi que transcorre quan tenia sis anys durant una nit de tempestes, quan va intentar defensar a sa mare de la pallissa que estava rebent de son pare i com aquest va intentar pegar-li tamb\xc3\xa9 a d'ell, i que aix\xc3\xb2 li havia provocat des d'aleshores el p\xc3\xa0nic a les tempestes i que mai aprenguera correctament el pare nostre. Relata la seua solit\xc3\xa0ria adolesc\xc3\xa8ncia quan era assenyalat al poble per ser homosexual; el seu primer amor i posterior decepci\xc3\xb3, amb el Javi; i com va con\xc3\xa8ixer al seu \xc3\xbanic amic al poble, la Titanlux, amb el que descobreix l'ambient gai de l'\xc3\xa8poca. Romandr\xc3\xa0 sempre al costat de sa mare i sols ix del seu poble per a sofrir el servei militar de finals del Franquisme, on coneix al seu altre gran amic, la Girasol. Alfredo li demana a la Verge que curi sa mare, per\xc3\xb2 ella mor abans de poder veure el treball del seu fill en la process\xc3\xb3. Despr\xc3\xa9s de la mort de sa mare, Alfredo ja no podr\xc3\xa0 trobar refugi en el seu llit durant la seg\xc3\xbcent tempesta, per la qual cosa corre a l'altar als peus de la seua Verge."